Lord, Mr. Ford

«Lord, Mr. Ford» er en amerikansk noveltysang med melodi og tekst av Dick Feller. Den ble spilt inn av Jerry Reed i Nashville, Tennessee 9. januar 1973,The Essential Jerry Reed (RCA 07863 665922) – informasjon i CD-heftet og utgitt på singlen RCA Victor 74-0960 i mai samme år. Produsenter var Chet Atkins og Jerry Reed. B-siden var «Two Timin'». En måned senere ga han den ut på albumet Lord, Mr. Ford.

 Sangens innhold 
«Lord, Mr. Ford» er en satire på den sosiale, kulturelle og økonomiske innflytelsen som bilen har på den amerikanske allmennheten. Teksten klager på det faktum at en tilsynelatende enkel oppfinnelse for å tjene menneskeheten i stedet ikke har brakt noe annet enn bedrøvelse, blitt tiltagende kompleks og sper på de økende raske kravene til samfunnet. I refrenget stilles spørsmålet høyt til avdøde Henry Ford: «Lord Mr. Ford, I just wish that you could see/What your simple horseless carriage has become».

Komponist Feller hadde selv massevis av problemer med sin private Ford.Dick Feller

I en anmeldelse i Allmusic av et album hvor «Lord, Mr. Ford» er med, benevner Pemberton Roach den som en «semi-political song», hvor Reeds versjon hadde en «appropriatelty crochety considering the song's 'simple working man' theme».Pemberton Roach - albumanmeldelse på Allmusic

Når det gjelder den delen av teksten som tar for seg gjennomsnittsamerikanerens 1 1/2 bil («Now the average American father and mother/Own one whole car and half another/I bet that half a car is a trick to buy, don't you?» forteller Roach at originalteksten brukte ordet «bitch» istedenfor ordet «trick» i den endelige innspilte versjonen. Roach bemerket: «(I)t's amusing to hear notorious bad boy Reed forced to subsitute the word «trick» for the original version's «bitch»».

 Listeplasseringer 
 Artist Liste Høyeste  plassering Uker på listen Dato for listeplassering Jerry Reed  RPM Adult Contemporary Tracks-listen# 251973 Jerry Reed  RPM Country Tracks-listen# 21973 Jerry Reed  Billboard Hot Country Singles-listen# 1# 1 i 1 uke1973 Jerry Reed  Billboard Hot 100-listen# 681973

 «Hei, Henry Ford» med Øystein Sunde 

Øystein Sunde ga ut en norsk coverversjon med tittelen «Hei, Henry Ford» på to utgivelser. Først høsten 1975 i Sverige på Sundes musikkalbum Hurtbuller i hvit saus (en utgivelse som raskt ble inndratt). I Norge kom den ut 27. september 1976 på musikkalbumet På sangens vinger (Philips 6327 045).VG – 28. september 1976 side 39Spinner Records – Medium: På sangens vinger – Øystein Sunde (1976) Sunde skrev den norske teksten selv og den er nærmest direkte oversatt. Utgavene av sangen på Hurtbuller i hvit saus og På sangens vinger har forskjellig tekst i andre vers.

Sundes norske tekst ble trykket på omslaget til På sangens vinger. Tekst og melodi ble publisert i noteboka Kjekt å ha–1 i 1990Sunde, Øystein (1990). Kjekt å ha–1. Ex Libris Forlag AS: Oslo. ISBN 82-7384-274-6 s. 28/29

 Musikere og instrumenter 
Øystein Sunde: vokal, akustisk gitar (nylonstrenger), dobro
Bjørn Jacobsen: bass
Svein-Erik Gaardvik: trommer

 «Hei, Henry Ford» på samlealbum 
Øystein Sundes beste (1977)
Øystein Sunde i boks (1985)Discogs – Medium: Øystein Sunde i boks – Øystein Sunde (1985)

Disse versjonene tilsvarer varianten fra På sangens vinger. En konsertversjon ble utgitt i 1975 på albumet Visfestivalen i Västervik, og den er tekstmessig identisk med versjonen på Hurtbuller i hvit saus, hvor den står oppført som «Henry Ford».

 Referanser 

Kategori:Sanger fra USA
Kategori:Sanger fra 1973